JCK ออกหุ้นกู้วงเงิน 1.4 พันลบ.อายุ 2 ปี เสนอขายสถาบัน-รายใหญ่ 20-21 มี.ค.62
JCK ออกหุ้นกู้วงเงิน 1.4 พันลบ.อายุ 2 ปี เสนอขายสถาบัน-รายใหญ่ 20-21 มี.ค.62
7 มี.ค. 2562

บริษัท เจซีเค อินเตอร์เนชั่นแนล จำกัด (มหาชน) หรือ JCK เปิดเผยว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท มูลค่าไม่เกิน 1,400 ล้านบาท อายุ 2 ปี ครบกำหนดไถ่ถอนปี พ.ศ. 2564 มีอัตราดอกเบี้ยคงที่ 6.75% ต่อปี ชำระดอกเบี้ยทุก 3 เดือนตลอดอายุหุ้นกู้ โดยผู้ออกหุ้นกู้ไม่มีการจัดอันดับความน่าเชื่อถือของหุ้นกู้
ทั้งนี้ เสนอขายให้แก่ผู้ลงทุนสถาบัน และ/หรือ นักลงทุนรายใหญ่ ในระหว่างวันที่ 20-21 มี.ค.62 ผ่าน บล.เคทีบี (ประเทศไทย) และ บล.เคที ซีมิโก้ เป็นผู้จัดการการจัดจำหน่ายหุ้นกู้
โดยบริษัทมีวัตถุประสงค์เสนอขายหุ้นกู้ในครั้งนี้เพื่อใช้เป็นเงินทุนหมุนเวียน สำหรับการดำเนินการของบริษัทสำหรับโครงการนิคมอุตสาหกรรมทีเอฟดี 2 ปลดจำนองที่ดินกับธนาคารไทยพาณิชย์ และชำระหนี้ระยะสั้นของบริษัท